Uchaguzi Tanzania 2020: Hussein Mwinyi na mtihani wa kulinda ushindi wa CCM Zanzibar\nWaziri wa Ulinzi wa Tanzania Dkt Hussein Mwinyi alipitishwa na kikao cha Halmashauri Kuu ya chama cha CCM kugombea urais wa Zanzibar

Katika kinyang'anyiro cha urais wa Zanzibar kwa mwaka huu, chama tawala CCM kimemsimamisha Hussein Mwinyi, kupeperusha bendera yake katika kinyang'anyiro hicho. 

Mwinyi ambaye ndiyo mara yake ya kwanza kuwania urais wa 'visiwa vya karafuu'  atakumbana na upinzania mkali kutoka kwa Maalim Seif Sharif Hamad, ambaye anagombea kwa mara ya sita mfululizo. 

Suala la mazingira ya ushindani mkali ni la wazi, hata katika mahojiano alofanya na vyombo vya habari vya ndani vya Mwananchi na Azam TV, Mwinyi amekiri kuwa ushindani mbele yake ni mkali huku akijinadi kuwa mwishowe atashinda kama wagombea wengine wa CCM kabla yake. 

Je Mwinyi ni nani? 

Japo ni mpya katika mbio za urais, Mwinyi ni kiongozi mwandamizi katika siasa za Zanzibar na Tanzania kwa ujumla. 

Safari yake kisiasa ilianzia mwaka 2000, alipochaguliwa kuwa mbunge wa jimbo la Mkuranga kwa upande wa Tanzania bara, na kisha mwaka 2005 kuhamia upande wa Zanzibar katika jimbo la Kwahani ambalo ameliongoza kwa miaka 15. 

Katika kipindi chake cha miaka 20 ya ubunge amefanya kazi na marais watatu wa Tanzania, hayati Benjamin Mkapa, Jakaya Kikwete na rais wa sasa John Magufuli. 

 Mwaka 2000 alichaguliwa kuwa naibu waziri wa afya na hayati Mkapa, katika miaka 10 ya Kikwete alipanda na kuwa waziri kamili na kuhudumu katika Ofisi ya Makamu wa Rais, Wizara ya Afya na Ulinzi. 

Miaka mitano iliyopita amehudumu kama Waziri wa Ulinzi kwenye serikali ya Magufuli. 

Ushawishi wa Mwinyi uliojengeka katika utumishi wake katika miongo miwili iloyopita ulijidhihirisha katika namna ambavyo alinyakua tiketi ya kuwania urais ya CCM.  

CCM yamchagua Dr Hussein Ali Mwinyi, kuwa mgombea wa urais visiwani Zanzibar

 Safari hiyo ilianza kwa zaidi ya wananchama 30 kuchukua fomu za kuwania, kisha majina matano yakapelekwa mbele ya vikao vya juu vya chama hicho kwa maamuzi. Katika kura za mwisho za uteuzi ndani ya chama, Mwinyi alipata kura 129 sawa...\n\ntl;dr:
Filimbi ya uchaguzi wa vyama vingi ilipopulizwa mwaka 1995, Zanzibar iliingia ulingoni kwa upinzani mkali, na mpaka sasa upinzani huo bado ungalipo.